《题融州城楼》
宋代·陈藻

除却谯楼环廨舍，萧条市井客怀悲。
高高下下山无数，浅浅深深江有时。
大布红裙猺女著，半规白扇野人持。
城中昨夜亡羊豕，闻得谁家虎入篱。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。